
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 174 

30 Ιανουάριου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Συγχώνευση νομικών προσώπων του Δήμου Αλεξάν¬ 
δρειας Ν. Ημαθίας και σύσταση νέου με την επω¬ 


νυμία «Παιδικοί Σταθμοί Δήμου Αλεξάνδρειας». 1 

Τροποποίηση του Οργανισμού Εσωτερικής Υπηρε¬ 
σίας του Δήμου Πλαταιών Ν. Βοιωτίας. 2 

Κατάργηση Νομικού Προσώπου με την επωνυμία 
«Σχολική Επιτροπή Σχολικής Μονάδας Δημοτικών 

Σχολείων Βαγίων». 3 

Χορήγηση άδειας άσκησης επαγγέλματος Κοινωνι¬ 
κού Λειτουργού στην Αμανατιάδου Ελένη του 

Χρήστου. 4 

Χορήγηση άδειας άσκησης επαγγέλματος Κοινωνικού 
Λειτουργού στη Μακρογιαννίδου Μάλαμα του Δη- 

μητρίου. 5 

Καθιέρωση υπερωριακής εργασίας κατά τις Κυριακές 
και εξαιρέσιμες ημέρες κατά τις νυκτερινές ώρες 


των εργάσιμων ημερών, Κυριακών και εξαιρέσιμων 


για το έτος 2004 για μόνιμο και αποσπασμένο προ¬ 
σωπικό στη Ν. Α. Καρδίτσας. 6 

Χορήγηση άδειας άσκησης επαγγέλματος Κοινωνικού 
Λειτουργού στην Αικατερίνη Καργάκου του Γεωρ¬ 
γίου. 7 

Χορήγηση άδειας άσκησης επαγγέλματος Κοινωνικού 
Λειτουργού στην Παναγιώτα Ανδρακάκου του Σπυ¬ 
ρίδωνα. 8 

Χορήγηση άδειας άσκησης επαγγέλματος Κοινωνικού 
Λειτουργού στον Μπατζιόπουλο Νικόλαο του Δη- 

μητρίου. 9 

Σύσταση Εκκλησιαστικού Ιδρύματος υπό την επωνυ¬ 
μία «ΕΠΙΚΟΙΝΩΝΙΑΚΟ, ΜΟΡΦΩΤΙΚΟ ΚΑΙ ΠΟΛΙ¬ 
ΤΙΣΤΙΚΟ ΙΔΡΥΜΑ ΑΓ. ΤΙΜΟΘΕΟΣ ΕΥΡΙΠΟΥ ΤΗΣ ΙΕ- 
ΡΑΣ ΜΗΤΡΟΠΟΛΕΩΣ ΧΑΛΚΙΔΟΣ». 10 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 19/455/18.3.2003 απόφα¬ 
ση του Νομάρχη Χαλκιδικής. 11 


ΑΠΟΦΑΣΕΙ Σ 

Αριθ. 10913 (1) 

Συγχώνευση νομικών προσώπων του Δήμου Αλεξάνδρει- 
αςΝ. Ημαθίας και σύσταση νέου μετηνεπωνυμία«Παι- 
δικοί Σταθμοί Δήμου Αλεξάνδρειας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 7 & 9 του Ν. 2503/97 (Φ. Ε. Κ. 
107/τ.Α'/30.5.97) «Διοίκηση, οργάνωση, στελέχωση της 
Περιφέρειας, ρύθμιση διατάξεων για την Τοπική Αυτ/ση 
και άλλες διατάξεις». 

2. Τις διατάξεις του άρθρου 8 του Ν. 3106/2003 «Ανα¬ 
διοργάνωση του Εθνικού Συστήματος Κοινωνικής Φρο¬ 
ντίδας και άλλες διατάξεις» και την οικ.11749/ΑΕ 
25/29.5.2003 σχετική εγκύκλιο του ΥΠΕΣΔΔΑ. 

3. Τις διατάξεις του άρθρου 12 του Ν. 2880/2001 «Πρό¬ 
γραμμα «ΠΟΛΙΤΕΙΑ» για την μεταρρύθμιση και τον εκσυγ¬ 
χρονισμό της Δημόσιας Διοίκησης και άλλες διατάξεις», 
οι οποίες αντικατέστησαν αυτές του άρθρου 26 του Δ. Κ. Κ. 
(Π.Δ. 410/95). 

4. Τις διατάξεις του άρθρου 203 «Λοιπά Δημοτικά και 
Κοινοτικά Νομικά Πρόσωπα» του Δ.Κ.Κ. (Π.Δ. 410/95). 

5. Τις διατάξεις του άρθρ. 27του Ν. 2081/92 αναφορικά 
με τον έλεγχο των δαπανών που προκαλούν οι κανονιστι¬ 
κές πράξεις. 

6. Τη 235/2003 απόφαση του δημοτικού συμβουλίου 
Αλεξάνδρειας σχετικά με τη συγχώνευση δημοτικών νο¬ 
μικών προσώπων και σύσταση νέου με την επωνυμία «Παι¬ 
δικοί Σταθμοί Δήμου Αλεξάνδρειας». 

7. Την 5631/26.7.2000 (ΦΕΚ 1339/Β/2000) απόφαση του 
Γενικού Γραμματέα Περιφέρειας Κεντρικής Μακεδονίας 
σχετικά με τη μεταβίβαση του δικαιώματος υπογραφής 
«Με εντολή Γενικού Γραμματέα Περιφέρειας», αποφασί¬ 
ζουμε: 

1. Νομιμοποιούμε την 235/2003 απόφαση του Δημοτι¬ 
κού Συμβουλίου Αλεξάνδρειας Ν. Ημαθίας με την οποία 
συγχωνεύονται τα δημοτικά νομικά πρόσωπα «Δημοτικοί 
Παιδικοί Σταθμοί Αλεξάνδρειας» και «Δημοτικός Παιδικός 
Σταθμός Αλεξάνδρειας - πρώην ΚΕΦΟ» και συστήνεται 
νέο δημοτικό νομικό πρόσωπο με την επωνυμία «Παιδικοί 

Σταθμοί Δήμου Αλεξάνδρειας», σύμφωνα με τις διατάξεις 
του άρθρου 203 παρ. 6 του Δ.Κ.Κ. (Π.Δ. 410/95), σε συν¬ 
δυασμό με τις διατάξεις του άρθρου 12του Ν. 2880/2001, 
με έδρα την Αλεξάνδρεια. 

2. Σκοπός του νομικού προσώπου είναι η φύλαξη, φρο¬ 
ντίδα, ημερήσια διατροφή, διαπαιδαγώγηση και ψυχαγω¬ 
γία βρεφών - νηπίων εργαζόμενων γονέων, η πολύπλευρη 
νοητική, συναισθηματική, κοινωνική και ψυχοσωματική του 
ανάπτυξη και η προπαρασκευή τους για τη φυσική μετά¬ 
βαση τους από το οικογενειακό στο σχολικό περιβάλλον. 

3. Πόροι του νομικού προσώπου είναι: 

α) Η ετήσια επιχορήγηση του Υπουργείου Εσωτερικών, 
Δημόσιας Διοίκησης και Αποκέντρωσης για την κάλυψη 
των δαπανών λειτουργίας και συντήρησης του νομικού 
προσώπου, καθώς και των δαπανών μισθοδοσίας του 
προσωπικού του. 

β) Επιχορηγήσεις του Δήμου ή άλλων φορέων του Δη¬ 
μοσίου. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από το αντίτιμο παρεχόμενων υπηρεσιών 
(τροφεία). 

ε) Πρόσοδοι από την δική του περιουσία. 

στ) Κάθε τυχόν παροχή του Κράτους ή άλλη νόμιμη 
πρόσοδος. 

4. Περιουσία του νομικού προσώπου είναι όλη η κινητή 
και ακίνητη περιουσία που ανήκε στα πρώην νομικά πρό¬ 
σωπα «Δημοτικοί Παιδικοί Σταθμοί Αλεξάνδρειας» και 
«Δημοτικός Παιδικός Σταθμός Αλεξάνδρειας - πρώην ΚΕ- 
ΦΟ», που συγχωνεύονται στο νέο νομικό πρόσωπο. 

Ακροτελεύτια διάταξη 

Από τις διατάξεις της απόφασης αυτής, δεν προκαλεί- 
ται δαπάνη στον προϋπολογισμό του Δήμου Αλεξάνδρει¬ 
ας για το τρέχον έτος, διότι υπάρχουν ήδη οι πιστώσεις 
για κάθε νομικό πρόσωπο ξεχωριστά και οι οποίες μετα¬ 
βιβάζονται στο συσταθέν. Το ύψος της δαπάνης που θα 
προκληθεί για τα επόμενα έτη, σε βάρος του προϋπολο¬ 
γισμού του δήμου, δεν μπορεί να προσδιορισθεί εκ των 
προτέρων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 15 Δεκεμβρίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 14039 (2) 

Τροποποίηση του Οργανισμού Εσωτερικής Υπηρεσίας 
του Δήμου Πλαταιών Ν. Βοιωτίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

• Τις διατάξεις του άρθρου 34 του Ν. 2190/94 «Σύστα¬ 
ση ανεξάρτητης αρχής για την επιλογή προσωπικού και 
ρύθμιση θεμάτων διοίκησης». 

• Την 53560/59/6.8.86 Γενική Διαταγή του Υπουργείου 
Εσωτερικών που αφορά ψήφιση Οργανισμών Εσωτερι¬ 
κής Υπηρεσίας Δήμων και Κοινοτήτων. 

• Τις διατάξεις του άρθρου 12 του Ν.1181/81, όπως 


αντικαταστάθηκε με τις διατάξεις του άρθρου 8 του Ν. 
2307/95, σύμφωνα με τις οποίες καθορίζονται με τον Ορ¬ 
γανισμό Εσωτερικής Υπηρεσίας η διάρθρωση των Υπη¬ 
ρεσιών σε Διευθύνσεις, τμήματα και Γ ραφεία, οι αρμο¬ 
διότητες τους και οι θέσεις κατά κατηγορία και κλάδους 
προσωπικού. 

• Την 62/2003 απόφαση του Δημοτικού Συμβουλίου 
Πλαταιών περί τροποποίησης του Οργανισμού Εσωτερι¬ 
κής Υπηρεσίας του Δήμου. 

• Την 53/03 σύμφωνη γνωμοδότηση του Υπηρεσιακού 
Συμβουλίου του άρθρου 8 του Ν. 2307/95 Ν. Βοιωτίας 

• Τις διατάξεις του Ν. 2503/97. 

• Τις 5929/9.9.97 και 1667/8.4.2002 (ΦΕΚ 480/Β/2002) 
αποφάσεις του Γ ενικού Γ ραμματέα Περιφέρειας Στερεάς 
Ελλάδας «περί μεταβίβασης δικαιώματος υπογραφής με 
εντολή Γενικού Γραμματέα Περιφέρειας στους Δ/ντές 
Τοπικής Αυτοδιοίκησης καιΔ/σης», αποφασίζουμε: 

Εγκρίνουμε την 62/2003 απόφαση του Δημοτικού Συμ¬ 
βουλίου Πλαταιών, με την οποία τροποποιείται ο Οργανι¬ 
σμός Εσωτερικής Υπηρεσίας αυτού, ως προς το άρθρο 
10 όπως παρακάτω: 

ΚΕΦΑΛΑΙΟ Δ 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ ΤΟΥ ΔΗΜΟΥ 
ΑΡΘΡΟ 10 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

Προστίθεται μια (1) θέση Τεχνίτη Υδραυλικού κλάδου 
ΔΈ. 30. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου, ύψους 
15.000 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 5 Δεκεμβρίου 2003 

Με εντολή Γ ενικού Γ ραμματέα Περιφέρειας 

Η Διευθύντρια 
Ε. ΘΕΟΔΩΡΑΚΗ 

-♦- 

Αριθ. 13682 (3) 

Κατάργηση Νομικού Προσώπου με την επωνυμία «Σχολι¬ 
κή Επιτροπή Σχολικής Μονάδας Δημοτικών Σχολείων 
Βαγίων». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του ΔΚΚ (Π.Δ. 410/95). 

2. Την 20431/90/15.4.91 απόφαση του Νομάρχη Βοιω¬ 
τίας που δημοσιεύθηκε στο ΦΕΚ 520/16.7.91 περί σύστα¬ 
σης ίδιου Νομικού Προσώπου με την επωνυμία «Σχολική 
Επιτροπή Σχολικής Μονάδας Δημοτικών Σχολείων Βα¬ 
γίων» 

3. Την 142/2003 απόφαση του Δημοτικού Συμβουλίου 
Βαγίων, περί κατάργησης του Νομικού Προσώπου με την 
επωνυμία «Σχολική Επιτροπή Σχολικής Μονάδας Δημοτι¬ 
κών Σχολείων Βαγίων». 

4. Τις 5921/9.9.1997 και 3983/22.9.2003 (ΦΕΚ 
1447/Β/2003) αποφάσεις του Γενικού Γραμματέα Περι¬ 
φέρειας Στερεάς Ελλάδας «περί μεταβίβασης δικαιώμα- 

τος υπογραφής με εντολή Γενικού Γραμματέα Περιφέ¬ 
ρειας στους Δ/ντές Τοπικής Αυτοδιοίκησης και Δ/σης», 
αποφασίζουμε: 

Καταργείταιτο Νομικό Πρόσωπο με την επωνυμία «Σχο¬ 
λική Επιτροπή Σχολικής Μονάδας Δημοτικών Σχολείων 
Βαγίων, που είχε συσταθεί με την 20431/90/15.4.91 από¬ 
φαση του Νομάρχη Βοιωτίας, και είχε δημοσιευθεί στο 
ΦΕΚ/13/520/16.7.91. 

Από τις διατάξεις της απόφασης αυτής, δεν προκαλεί- 
ται δαπάνη σε βάρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 2 Δεκεμβρίου 2003 

Με εντολή Γ ενικού Γ ραμματέα Περιφέρειας 

Η Διευθύντρια 
Ε. ΘΕΟΔΩΡΑΚΗ 

-♦- 

(4) 

Χορήγηση άδειας άσκησης επαγγέλματος Κοινωνικού 
Λειτουργού στην Αμανατιάδου Ελένη του Χρήστου. 

Ο ΝΟΜΑΡΧΗΣ ΑΘΗΝΩΝ 

Με την 6249/24.12.2003 απόφαση του Νομάρχη Αθη¬ 
νών χορηγείται στην Αμανατιάδου Ελένη του Χρήστου, 
άδεια ασκήσεως επαγγέλματος Κοινωνικού Λειτουργού. 

Ο Νομάρχης κ.α.α. 

Ο Βοηθός Νομάρχη 
ΛΕΩΝΙΔΑΣ ΑΝΩΜΕΡΙΤΗΣ 

-♦- 

(5) 

Χορήγηση άδειας άσκησης επαγγέλματος Κοινωνικού 
Λειτουργού στη Μακρογιαννίδου Μάλαμα του Δημη- 
τρίου. 

Ο ΝΟΜΑΡΧΗΣ ΕΒΡΟΥ 

Με την 5170/14.1.2004 απόφαση του Νομάρχη Έβρου 
χορηγείται στην Μακρογιαννίδου Μάλαμα του Δημητρίου, 
άδεια άσκησης επαγγέλματος Κοινωνικού Λειτουργού. 

Ο Νομάρχης 

ΑΘΑΝΑΣΙΟΣ ΣΤΑΜΑΤΟΠΟΥΛΟΣ 

-*- 

Αριθ.315 (6) 

Καθιέρωση υπερωριακής εργασίας κατά τις Κυριακές και 
εξαιρέσιμες ημέρες κατά τις νυκτερινές ώρες των ερ¬ 
γάσιμων ημερών, Κυριακών και εξαιρέσιμων για το 
έτος 2004 για μόνιμο και αποσπασμένο προσωπικό 
στη Ν. Α. Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 

Έχοντας υπόψη: 

1. Τις διατάξεις: 

Α. Του Π. Δ/τος 30/1996 «Κώδικας Ν.Α.» όπως τροπο¬ 
ποιήθηκαν και συμπληρώθηκαν μεταγενέστερα. 

Β. Του άρθρου 16 του Ν. 3205/2003 «Αναμόρφωση μι¬ 
σθολογίου προσωπικού της Δημόσιας Διοίκησης και άλ¬ 
λες διατάξεις». 

Γ. Του άρθρου 25 του Ν. 2738/99, σύμφωνα με τις οποί¬ 
ες η αρμοδιότητα καθιέρωσης υπερωριακής εργασίας 
ανήκει στο Νομάρχη. 


2. Την 8/94/25.9.2003 απόφαση «Οργανισμός Εσωτερι¬ 
κής Οργάνωσης και Λειτουργίας των Υπηρεσιών της Ν. 
Α.»(ΦΕΚ 1785/2.12.2003) 

3. Τις εγγεγραμμένες πιστώσεις των Υπηρεσιών στον 
Προϋπολογισμό της Ν. Α. Καρδίτσας. 

4. Τις προτάσεις των Υπηρεσιών, με τις οποίες δικαιο¬ 
λογείται η ανάγκη προσφοράς υπερωριακής εργασίας, 
ως κατωτέρω: 

Α. Δ/νση Πολιτικών Δικαιωμάτων, Δ/νση Πολιτισμού - 
Τουρισμού, Γ ραφείο Νομάρχη, Τμήμα ΠΑΜ - ΠΣΕΑ: (επα¬ 
νέλεγχος μητρώων αρρένων, ασκήσεις ετοιμότητας ΠΑΜ 
- ΠΣΕΑ, συμμετοχή υπαλλήλων σε συνεργεία για την αντι¬ 
μετώπιση καιρικών φαινομένων (πλημμυρών, χιονοπτώ¬ 
σεων, πυρκάίών κ.λπ.), προγραμματισμό και άρτια διορ¬ 
γάνωση Εθνικών γιορτών και συνεδρίων. 

Β. Δ/νση Οικονομικών Υπηρεσιών: Εκκαθάριση αρχείων 
παλαιοτέρων ετών). 

Γ. Δ/νση Προγραμματισμού: Σύνταξη προγράμματος 
δημ. επενδύσεων. 

Δ. Δ/νση Διοικητικών Υπηρεσιών: Εκκαθάριση αρχείων 
παλαιοτέρων ετών, μαγνητοφώνηση πρακτικών Νομαρ¬ 
χιακού Συμβουλίου. 

Ε. Δ/νση Πολεοδομίας: Εκκαθάριση αρχείων παλαιοτέ- 
ρων ετών. 

ΣΤ. Δ/νση Υγείας: Εκκαθάριση αρχείων παλαιοτέρων 
ετών. 

Ζ. Τμήμα Μεταφορών και Επικοινωνιών: Εκκαθάριση 
αρχείων παλαιοτέρων ετών, αποφασίζουμε: 

1. Εγκρίνουμε για το Α' εξάμηνο οικονομικού έτους 2004 
την καθιέρωση υπερωριακής εργασίας, για το μόνιμο και 
με απόσπαση προσωπικό των ανωτέρω υπηρεσιών κατά 
τις απογευματινές και νυκτερινές ώρες εργασίμων ημε¬ 
ρών, αργιών Κυριακών και εξαιρέσιμων και μέχρι του ορί¬ 
ου των δεκαπέντε (15) ωρών μηνιαίως για κάθε υπάλληλο 
ήτοι: 

Απογευματινή εργασία 

Σαράντα (40) υπάλληλοι για δέκα (10) ώρες = 400 ώρες 
μηνιαίως 

400 ώρες χ 6 μήνες = 2.400 ώρες 

Τέσσερις (4) υπάλληλοι για δεκαπέντε (15) ώρες = 60 
ώρες μηνιαίως 

60 ώρες χ 6 μήνες = 360 ώρες 

2. Η προκαλούμενη κατά προσέγγιση δαπάνη, εφ’ όσον 
πραγματοποιηθούν όλες οι ώρες δεν θα ξεπεράσει το πο¬ 
σό των 3.000 ευρώ. 

3. Η προσφορά θα γίνεται, σύμφωνα με τις παρουσια- 
ζόμενες ανάγκες, με ευθύνη των Διευθυντών των Υπηρε¬ 
σιών. 

Η απόφαση αυτή, που ισχύει ένα μήνα πριν τη δημοσί¬ 
ευσή της στην Εφημερίδα της Κυβερνήσεως, να δημοσι- 
ευθεί στην Εφημερίδα της Κυβερνήσεως. 

Καρδίτσα, 19 Ιανουάριου 2004 
Ο Νομάρχης 

ΒΑΣ. ΑΝΑΓΝΩΣΤΟΠΟΥΛΟΣ 

-♦- 

(7) 

Χορήγηση άδειας άσκησης επαγγέλματος Κοινωνικού 
Λειτουργού στην Αικατερίνη Καργάκου του Γεωργίου. 

Ο ΝΟΜΑΡΧΗΣΑΘΗΝΩΝ 

Με την 4881/30.12.2003 απόφαση του Νομάρχη Λακω- 

νιας, χορηγείται άδεια ασκήσεως επαγγέλματος Κοινωνι¬ 
κού Λειτουργού στην Αικατερίνη Καργάκου του Γεωργί¬ 
ου. 

Ο Νομάρχης 
ΚΩΝ. ΦΟΥΡΚΑΣ 
-♦- 

( 8 ) 

Χορήγηση άδειας άσκησης επαγγέλματος Κοινωνικού 
Λειτουργού στην Παναγιώτα Ανδρακάκου του Σπυρί¬ 
δωνα. 

Ο ΝΟΜΑΡΧΗΣΑΘΗΝΩΝ 

Με την 4880/30.12.2003 απόφαση του Νομάρχη Λακω¬ 
νίας, χορηγείται άδεια ασκήσεως επαγγέλματος Κοινωνι¬ 
κού Λειτουργού στην Παναγιώτα Ανδρακάκου του Σπυρί¬ 
δωνα. 

Ο Νομάρχης 
ΚΩΝ. ΦΟΥΡΚΑΣ 
-♦- 

0 ) 

Χορήγηση άδειας άσκησης επαγγέλματος Κοινωνικού 
Λειτουργού στον Μπατζιόπουλο Νικόλαο του Δημη- 
τρίου. 

Ο ΝΟΜΑΡΧΗΣ ΜΑΓΝΗΣΙΑΣ 

Με την 4151/31.12.2003 απόφαση του Νομάρχη Μα¬ 
γνησίας χορηγείται στον Μπατζιόπουλο Νικόλαο του Δη- 
μητρίου, άδεια άσκησης επαγγέλματος Κοινωνικού Λει¬ 
τουργού. 

Με εντολή Νομάρχη 

Ο Διευθυντής κ.α.α. 

Β. ΒΑΣΙΛΟΥ 

-♦- 

Αριθ. 3798/70 (10) 

Σύσταση Εκκλησιαστικού Ιδρύματος υπό την επωνυμία 
«ΕΠΙΚΟΙΝΩΝΙΑΚΟ, ΜΟΡΦΩΤΙΚΟ ΚΑΙ ΠΟΛΙΤΙΣΤΙΚΟ 
ΙΔΡΥΜΑ ΑΓ. ΤΙΜΟΘΕΟΣ ΕΥΡΙΠΟΥ ΤΗΣ ΙΕΡΑΣ ΜΗ- 
ΤΡΟΠΟΛΕΩΣ ΧΑΛΚΙΔΟΣ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχοντας υπόψη: 

1. Τας διατάξεις των άρθρων 29 παραγρ. 2 και 59 παρα- 
γρ. 2 του Νόμου 590/1977 «Περί Καταστατικού Χάρτου 
της Εκκλησίας της Ελλάδος». 

2. Τας υποχρεώσεις της Ποιμενούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμοντης Εκκλησίας πλήρωμα. 

3. Τας υφισταμένας Κοινωνικός και πνευματικός ανά- 
γκας της Ιερός Μητροπόλεως Χαλκίδος. 

4. Την 450/16.7.2003 Πρότασιντου Σεβασμιωτάτου Μη¬ 
τροπολίτου Χαλκίδος Χρυσοστόμου. 

5. Την από 7.8.2003 Γνωμάτευσιντου Νομικού Γραφεί¬ 
ου της Νομικής Υπηρεσίας της Εκκλησίας της Ελλάδος. 

6. Την από 13.11.2003 Απόφασιν Αυτής, αποφασίζει: 

Συνιστά εις την Ιερά Μητρόπολιν Χαλκίδος Εκκλησια¬ 


στικόν Ίδρυμα υπό την επωνυμίαν: «ΕΠΙΚΟΙΝΩΝΙΑΚΟ, 
ΜΟΡΦΩΤΙΚΟ ΚΑΙ ΠΟΛΙΤΙΣΤΙΚΟ ΙΔΡΥΜΑ ΑΓ. ΤΙΜΟΘΕΟΣ 
ΕΥΡΙΠΟΥ ΤΗΣ ΙΕΡΑΣ ΜΗΤΡΟΠΟΛΕΩΣ ΧΑΛΚΙΔΟΣ», το 
οποίον θα λειτουργεί ως εξηρτημένη Υπηρεσία της Ιεράς 
Μητροπόλεως Χαλκίδος και θα εδρεύει εις την πάλιν της 
Χαλκίδος. Η οργάνωσις, διοίκησις, διαχείρισις και λει¬ 
τουργία του Ιδρύματος τούτου θα διέπεται από τας δια¬ 
τάξεις του επομένου Κανονισμού: 


ΚΑΝΟΝΙΣΜΟΣ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 
ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΥΠΟ ΤΗΝ ΕΠΩΝΥΜΙΑΝ 
«ΕΠΙΚΟΙΝΩΝΙΑΚΟ, ΜΟΡΦΩΤΙΚΟ ΚΑΙ ΠΟΛΙΤΙΣΤΙΚΟ 
ΙΔΡΥΜΑ «ΑΓΙΟΣ ΤΙΜΟΘΕΟΣ ΕΥΡΙΠΟΥ» 

ΤΗΣ ΙΕΡΑΣ ΜΗΤΡΟΠΟΛΕΩΣ ΧΑΛΚΙΔΟΣ» 

Άρθρο 1 

Σύσταση 

Συνιστούμε Ίδρυμα με την επωνυμία «Επικοινωνιακό, 
Μορφωτικό και Πολιτιστικό Ίδρυμα «ΑΓΙΟΣ ΤΙΜΟΘΕΟΣ 
ΕΥΡΙΠΟΥ» της Ιεράς Μητροπόλεως Χαλκίδος», το οποίο 
θα λειτουργεί ως εξηρτημένη Υπηρεσία της Ιεράς Μη¬ 
τροπόλεως Χαλκίδος, αυτοτελούς διαχειρίσεως και μη 
κερδοσκοπικού χαρακτήρα, θα εδρεύει στην πόλη της 
Χαλκίδος, σε ιδιόκτητο κτίριο της Ιεράς Μητροπόλεως (ή 
όπου αλλού κριθεί ως κατάλληλος χώρος από το Διοικη¬ 
τικό Συμβούλιο εντός της πόλεως Χαλκίδος), κάτω από 
την άμεση εποπτεία και τον έλεγχο της εν λόγω Ιεράς Μη¬ 
τροπόλεως και θα διέπεται από τις διατάξεις του παρό¬ 
ντος Κανονισμού. 

Άρθρο 2 
Σκοποί 

Σκοποί του Ιδρύματος είναι: 

1. Η μελέτη των ποιμαντικών προβλημάτων του σύγ¬ 
χρονου κοινωνικού περιβάλλοντος κάτω από το πρίσμα 
της Ελληνορθόδοξης Παράδοσης. 

2. Η διοργάνωση και υλοποίηση διαφόρων πνευματι¬ 
κών, πολιτιστικών, μορφωτικών, φιλανθρωπικών και ψυ¬ 
χαγωγικών εκδήλωσεων (συνέδρια, διαλέξεις, ομιλίες, 
επισκέψεις, προσκυνήματα, εκθέσεις, προβολή ταινιών, 
διαφανειών και βίντεο κ.λπ.), οι οποίες θα στοχεύουν στην 
αναβάθμιση του πνευματικού και πολιτιστικού επιπέδου 
του ποιμνίου και ιδίως των νέων. 

3. Η μελέτη και επίλυση διαφόρων σύγχρονων προβλη¬ 
μάτων. 

4. Η λειτουργία «Χορωδίας Ορχήστρας Νέωντης Ιεράς 
Μητροπόλεως Χαλκίδος» για την πνευματική κατάρτιση, 
δημιουργική απασχόληση, την υγιή ψυχαγωγία καιτη σω¬ 
στή αξιοποίηση του ελεύθερου χρόνου των νέων. 

5. Η προβολή της Εκκλησιαστικής μας παραδόσεως και 
της εθνικής μας ιδιοπροσωπίας, καθώς και η άσκηση σύγ¬ 
χρονης Εκκλησιαστικής ποιμαντικής, ιεραποστολής και 
φιλανθρωπίας, με κάθε πρόσφορο μέσο επικοινωνίας, 
ενημερώσεως και μορφώσεως (ίδρυση Ραδιοφωνικού 
Σταθμού, Τηλεοπτικού Σταθμού, μορφωτικές εκδόσεις, 
έκδοση ενημερωτικών εντύπων και φυλλαδίων, παραγω¬ 
γή βιντεοταινιών και ηχητικές παραγωγές, λειτουργία Έκ¬ 
θεσης Βιβλίου Βιβλιοπωλείου κ.λπ.) καθώς και η αξιοποί¬ 
ηση των δυνατοτήτων που παρέχει η σύγχρονη τεχνολο¬ 
γία, γιατις ανάγκες επικοινωνίας, της ενημέρωσης και της 
γενικότερης διακονίας του Ιδρύματος. 

Άρθρο 3 
Διοίκηση 

1. Το Ίδρυμα διοικείται από πενταμελές Διοικητικό Συμ¬ 
βούλιο. Μέλη του Διοικητικού Συμβουλίου είναι: 

α) Ο εκάστοτε Μητροπολίτης Χαλκίδος. 

β) Δύο κληρικοί και δυό λαϊκοί οριζόμενοι υπό του Μη¬ 
τροπολίτου. 

2. Η θητεία των Μελών του Διοικητικού Συμβουλίου εί¬ 
ναι τριετής και όλοι δύνανται να επαναδιορισθούν. 

Ο Μητροπολίτης μπορεί να αντικαταστήσει μέλος του 
Διοικητικού Συμβουλίου και πριν από τη λήξη της θητείας 
του, εάν το κρίνει απαραίτητο για λόγους ανεπάρκειας 
του μέλους η ύστερα από αίτηση του ιδίου (του μέλους). 

3. Πρόεδρος του Διοικητικού Συμβουλίου είναι ο Μη¬ 
τροπολίτης Χαλκίδος. Το Διοικητικό Συμβούλιο κατά την 
πρώτη, μετά τον διορισμό του, συνεδρίαση εκλέγει το Γε¬ 
νικό Γραμματέα και τον Υπεύθυνο των Οικονομικών, ενώ 
ο Αντιπρόεδρος ορίζεται από τον Μητροπολίτη. 

4. Η ιδιότητα του μέλους είναι τιμητική και τα μέλη δεν 
αμείβονται για τη συμμετοχή τους στις συνεδριάσεις του 
Διοικητικού Συμβουλίου. 

5. Το Διοικητικό Συμβούλιο συνεδριάζει τακτικώς κάθε 
δίμηνο και εκτάκτως όταν ο Πρόεδρος κρίνει αυτό ανα¬ 
γκαίο. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφίαντου συνολικού αριθμού των παρό¬ 
ντων στη συνεδρία μελών και σε περίπτωση ισοψηφίας, 
υπερισχύει η ψήφος του Μητροπολίτου Προέδρου. Στις 
συνεδριάσεις τηρούνται Πρακτικά, τα οποία επικυρώνο¬ 
νται και υπογράφονται είτε αυθημερόν, είτε στην επόμε¬ 
νη συνεδρίαση. Στα Πρακτικά διατυπώνεται και η γνώμη 
των διαφωνούντων συμβούλων, εάν το ζητήσουν. 

Άρθρο 4 

Αρμοδιότητες Διοικητικού Συμβουλίου 

Το Διοικητικό Συμβούλιο διοικεί το Ίδρυμα, έχει την επι¬ 
μέλεια όλων των υποθέσεών του, διαχειρίζεται την περι¬ 
ουσία του και γενικά αποφασίζει για κάθε θέμα, το οποίο 
αφορά στη λειτουργία του, τη διάθεση των πόρωντου και 
την εκπλήρωση των σκοπώντου. 

Ειδικότερα το Διοικητικό Συμβούλιο: 

1. Μεριμνά για την εκπλήρωση των σκοπώντου Ιδρύμα¬ 
τος και διαθέτει πόρους του προς αυτήν την κατεύθυνση 
μέσα στα πλαίσια των εγκεκριμένων κάθε φορά κονδυ- 
λίωντου προϋπολογισμού. 

2. Συνεργάζεται με διαφόρους πολιτιστικούς, επιστη¬ 
μονικούς και φιλανθρωπικούς συλλόγους, όπως επίσης 
με την τοπική αυτοδιοίκηση και τους τοπικούς φορείς για 
την προαγωγή και επιτεύξη των σκοπώντου Ιδρύματος. 

3. Προσλαμβάνει το πάσης φύσεως μισθοδοτούμενο η 
εθελοντικό προσωπικό του Ιδρύματος, ανάλογα με τις 
προκύπτουσες εκάστοτε ανάγκες. 

4. Ψηφίζει τον προϋπολογισμό και τον Απολογισμό του 
Ιδρύματος. 

5. Προβαίνει στη δημιουργία επί μέρους κλάδων και 
εξαρτημένων υπηρεσιώντου Ιδρύματος, ψηφίζειτους κα¬ 
νονισμούς λειτουργίας τους και προτείνει την τροποποίη¬ 
σή τους, όταν οι περιστάσεις το απαιτούν. 

6. Εποπτεύει την καλή και εύρυθμη λειτουργία των Υπη¬ 
ρεσιών του Ιδρύματος. 

7. Εξουσιοδοτεί μεμονωμένα μέλη του για τη διεκπε¬ 
ραίωση τρεχουσών υποθέσεων. 


8. Αποφασίζει για κάθε άλλο θέμα, το οποίο δεν προ- 
βλέπεται στονπαρόντα Κανονισμό κατάτην κυρίαρχη κρί¬ 
ση του. 

Άρθρο 5 

Καθήκοντα Προέδρου 

1. Ο Πρόεδρος του Ιδρύματος: 

α) Εκπροσωπείτο Ίδρυμα ενώπιον κάθε διοικητικής, δι¬ 
καστικής, εκκλησιαστικής και οιασδήποτε άλλης αρχής 
και οργανισμού καθώς και ενώπιον τρίτων. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, καταρτίζει την ημερήσια διάταξη 
και διευθύνει τις συζητήσεις. 

γ) Αλληλογραφεί με τις Δημόσιες Αρχές και υπογράφει 
την αλληλογραφία και τα εντάλματα πληρωμών. 

δ) Ασκεί εποπτεία και έλεγχο στο Προσωπικό του Ιδρύ¬ 
ματος και παρακολουθεί την εκτέλεση των αποφάσεων 
του Διοικητικού Συμβουλίου. 

2. Τον Πρόεδρο, σε περίπτωση απουσίας η κωλύμματός 
του, αναπληρώνει ο Αντιπρόεδρος και σε περίπτωση 
απουσίας η κωλύμματός και αυτού, άλλο μέλος του Διοι¬ 
κητικού Συμβουλίου οριζόμενο με απόφαση του Προέ¬ 
δρου. 

Άρθρο 6 

Καθήκοντα Γενικού Γ ραμματέα 

1. Ο Γ ενικός Γ ραμματέας: 

α) Επιμελείται τη σύνταξη των Πρακτικών του Διοικητι¬ 
κού Συμβουλίου. 

β) Φροντίζει για την εκτέλεση των αποφάσεων του Διοι¬ 
κητικού Συμβουλίου. 

γ) Διεκπεραιώνειτην αλληλογραφία και υπογράφει, μα¬ 
ζί με τον Πρόεδρο, τα έγγραφα, τα οποία απευθύνονται 
σε τρίτους. 

δ) Επιμελείται μαζί με τον Υπεύθυνο των Οικονομικώντη 
σύνταξη του προϋπολογισμού και από κοινού τον υπο¬ 
βάλλουν στο Διοικητικό Συμβούλιο για ψήφιση. 

ε) Φυλάσσει τα έγγραφα, τα Βιβλία (εκτός από τα δια¬ 
χειριστικά) και τη σφραγίδα του Ιδρύματος. 

2. Στην εκτέλεση των καθηκόντων του ο Γ ενικός Γ ραμ¬ 
ματέας βοηθείται και από υπάλληλο του Ιδρύματος, ορι¬ 
ζόμενο με απόφαση του Διοικητικού Συμβουλίου. 

3. Το Γ ενικό Γ ραμματέα, σε περίπτωση απουσίας ή κω¬ 
λύμματός του, αναπληρώνει άλλο μέλος του Διοικητικού 
Συμβουλίου, οριζόμενον από τον Προέδρο του Διοικητι¬ 
κού Συμβουλίου. 

Άρθρο 7 

Καθήκοντα Υπευθύνου Οικονομικών 

Ο Υπεύθυνος των Οικονομικών διεξάγει υπευθύνως όλη 
τηνταμειακή και λογιστική υπηρεσία. Ειδικώτερα: 

α) Ασκεί την οικονομική διαχείριση του Ιδρύματος και 
έχει την ευθύνη για την κατάθεση των μετρητών σε ασφα¬ 
λή τράπεζα. 

β) Επιμελείται μαζί με τον Γ ενικό Γ ραμματέα τη σύντα¬ 
ξη του προϋπολογισμού και από κοινού τον υποβάλλουν 
στο Διοικητικό Συμβούλιο για ψήφιση. 

γ) Υποβάλλει στο Διοικητικό Συμβούλιο τον απολογισμό 
του προηγούμενου έτους για έγκριση. 

δ) Συνυπογράφει μαζί με τον Πρόεδρο τα εντάλματα 
πληρωμών των δαπανών. 

ε) Έχει την ευθύνη για την τήρηση και φύλαξη των δια¬ 
χειριστικών βιβλίων του Ιδρύματος. 

Άρθρο 8 

Πόροιτου Ιδρύματος 

1. Οι πόροι του Ιδρύματος είναι: 

α) Επιχορηγήσεις της Ιερός Μητροπόλεως Χαλκίδος, 
των Εκκλησιαστικών η άλλων κρατικών Νομικών Προσώ- 
πων Δημοσίου η Ιδιωτικού Δικαίου, της Ευρωπαϊκής Ένω¬ 
σης και των φυσικών προσώπων, 
β) Δωρεές, κληρονομιές και κληροδοσίες, 
γ) Τα εισοδήματα από την εκμετάλλευση των περιου¬ 
σιακών του στοιχείων, 
δ) Τόκοι τραπεζικών καταθέσεων 
ε) Τα έσοδα από τη λειτουργία της Εκθέσεως Βιβλίου- 
Βιβλιοπωλείου η και από άλλες εκδηλώσεις. 

2. Οι δωρεές, κληρονομιές και κληροδοσίες γίνονται 
αποδεκτές από τον Πρόεδρο του Ιδρύματος μετά από 
προηγούμενη Απόφαση του Διοικητικού Συμβουλίου, οι 
δε κληρονομιές πάντοτε με το ευεργέτημα της απογρα- 
φής. 

Άρθρο 9 

Διάθεση των πόρων 

Οι πόροι διατίθενται για την εκπλήρωση των σκοπών 
του Ιδρύματος (άρθρο 2), την κάλυψη τωνπάσηςφύσεως 
δαπανών λειτουργίας του, των εξόδων για την πληρωμή 
του μισθοδοτούμενου προσωπικού και για την ενίσχυση 
του φιλανθρωπικού έργου της Εκκλησίας. 

Άρθρο 10 
Προϋπολογισμός 

1. Το οικονομικό έτος άρχεταιτην 1η Ιανουάριου και λή¬ 
γει την 31η Δεκεμβρίου εκάστου έτους. 

2. Ο προϋπολογισμός ψηφίζεται από το Διοικητικό Συμ¬ 
βούλιο το αργότερο εντός του μηνός Νοεμβρίου και αμέ¬ 
σως κατόπιν υποβάλλεται προς έγκριση στο Μητροπολι- 
τικό Συμβούλιο. 

3. Μεταγενέστερες τροποποιήσεις του προϋπολογι¬ 
σμού επιτρέπονται, πρέπει όμως να τηρηθεί η διαδικασία 
της προηγούμενης παραγράφου. 

Άρθρο 11 
Απολογισμός 

1. Μέσα στο δεύτερο δεκαπενθήμερο του μηνός Ιανου¬ 
άριου συντάσσεται ο απολογισμός των πραγματοποιηθέ- 
ντων εσόδων και εξόδων του προηγουμένου οικονομικού 
έτους, ο οποίος υποβάλλεται από τον υπεύθυνο των οικο¬ 
νομικών το πρώτο δεκαπενθήμερο του μηνός Φεβρουά¬ 
ριου στο Διοικητικό Συμβούλιο για έγκριση. 

2. Ο απολογισμός αναγράφει σε ιδιαίτερη στήλη: 
α) Τα προϋπολογισθέντα έσοδα και έξοδα. 

β) Τα πραγματοποιηθέντα έσοδα και έξοδα. 

γ) Τις διαφορές μεταξύ τους. 

δ) Το ταμειακό υπόλοιπο που προκύπτει. 

3. Με τον απολογισμό συντάσσεται γενικός ισολογι¬ 
σμός, εις τον οποίο αναγράφονται αναλογικώς τα ενερ¬ 
γητικά και παθητικά περιουσιακά στοιχεία του Ιδρύματος, 
τα οποία υπάρχουν κατά την 31η Δεκεμβρίου. 

4.0 απολογισμός και ο γενικός ισολογισμός υποβάλλο¬ 
νται εντός του δευτέρου δεκαπενθημέρου του μηνός Φε¬ 
βρουάριου στο Μητροπολιτικό Συμβούλιο προς έγκριση. 


Άρθρο 12 
Τηρούμενα Βιβλία 

1. Τα Βιβλία τα οποία τηρείτο Ίδρυμα είναι: 

α) Το Βιβλίο Πρακτικών Συνεδριάσεων του Διοικητικού 
Συμβουλίου στο οποίο καταχωρίζονται οι Αποφάσεις και 
οι Πράξεις του Διοικητικού Συμβουλίου. 

β) Το Πρωτόκολλον εισερχομένων και εξερχομένων εγ¬ 
γράφων. 

γ) Το Βιβλίο Ταμείου, στο οποίο καταχωρίζονται κατά 
χρονολογική σειρά και με λογιστική τάξη οι πάσης (ρύσε¬ 
ως εισπράξεις και πληρωμές. 

δ) Το Βιβλίο απογραφών, στο οποίο καταχωρίζονται 
κατ’ έτος λεπτομερώς τα περιουσιακά στοιχεία, ο απολο¬ 
γισμός και ο ισολογισμός. 

ε) Το Βιβλίο υλικού με το οποίο παρακολουθείται η ει¬ 
σαγωγή, η εξαγωγή και το υπόλοιπο των διαφόρων πραγ¬ 
μάτων του Ιδρύματος. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του Ιδρύματος και της εκτέλεσης των σκοπών του. 

Άρθρο 13 

Δικαιολογητικά Διαχειρίσεως 

1. Για κάθε είσπραξη εκδίδεται γραμμάτιο εισπράξεως 
από τριπλότυπο βιβλίο γραμματίων, αριθμημένο κατ’ αύ- 
ξοντα αριθμό και δεόντως θεωρημένο υπό της Ιεράς Μη¬ 
τροπόλεως, στο οποίο υπογράφει ο πληρώσας και ο ει- 
σπράξας. Το πρωτότυπο παραδίδεται στον πληρώσαντα, 
πρώτον αντίγραφον επισυνάπτεται εις τα δικαιολογητικά 
εισπράξεως και το δεύτερο παραμένει στο στέλεχος. 

2. Για κάθε δαπάνη, πάντοτε στα πλαίσια των προβλέ- 
ψεωντου προϋπολογισμού, εκδίδεται χρηματικό ένταλμα 
πληρωμής έκτου διπλοτύπου βιβλίου ενταλμάτων, αριθ- 
μημένο κατ’ αύξοντα αριθμό και δεόντως θεωρημένο υπό 
της Ιεράς Μητροπόλεως, το οποίο υπογράφεται από τον 
Πρόεδρο και τον Υπεύθυνο Οικονομικών. Το πρωτότυπο 
επισυνάπτεται εις τα δικαιολογητικά δαπάνης, το δε αντί¬ 
γραφον παραμένει εις το στέλεχος. 

Άρθρο 14 

Εποπτεία και Έλεγχος 

Το Ίδρυμα υπόκειται στην εποπτεία και τον έλεγχο της 
Ιεράς Μητροπόλεως Χαλκίδος. 

Άρθρο 15 

Σφραγίδα του Ιδρύματος 

Το Ίδρυμα έχει σφραγίδα κυκλική, στην περιφέρεια της 
οποίας αναγράφεται η επωνυμία του: «Επικοινωνιακό, 
Μορφωτικό και Πολιτιστικό Ίδρυμα ΑΓΙΟΣ ΤΙΜΟΘΕΟΣ 
ΕΥΡΙΠΟΥ», εσωτερικά η φράση: «ΙΕΡΑ ΜΗΤΡΟΠΟΑΙΣ 
ΧΑΑΚΙΔΟΣ» και στο κέντρο φέρει τη μορφή του Αγίου. 

Άρθρο 16 

Διάλυση του Ιδρύματος 

Το παρόν Ίδρυμα διαλύεται και καταργείται με απόφα¬ 
ση της Διαρκούς Ιεράς Συνόδου κατόπιν αιτιολογημένης 
αποφάσεως του Διοικητικού Συμβουλίου αυτού, για την 
λήψη της οποίας είναι απαραίτητη η ψήφος του Σεβα- 
σμιωτάτου Μητροπολίτου, ως Προέδρου, και εφ’ όσον 
δεν εκπληρώνει τις εκκλησιολογικές αυτού προϋποθέ- 

σεις και την αποστολή του, όταν παρεκκλίνει του σκοπού 
του ή καταστεί αδύνατη η λειτουργία του. Σε οποιαδήπο¬ 
τε περίπτωση καταργήσεως του Ιδρύματος, κάθε κινητό 
ή ακίνητο περιουσιακό στοιχείο, καθώς και δικαίωμα και 
αξίωση αυτού περιέρχεται στο Νομικό Πρόσωπο της Ιε¬ 
ρός Μητροπόλεως Χαλκίδος. 

Άρθρο 17 

Τροποποίηση του Κανονισμού 

Ο παρών Κανονισμός τροποποιείται από την Διαρκή Ιε¬ 
ρά Σύνοδο κατόπιν αιτιολογημένης αποφάσεως του Διοι¬ 
κητικού Συμβουλίου του Ιδρύματος, για την λήψη της 
οποίας είναι απαραίτητη η ψήφος του Σεβασμιωτάτου 
Μητροπολίτου ως Προέδρου. 

Άρθρο 18 

Η ισχύς του παρόντος Κανονισμού αρχίζει από τη δημο¬ 
σίευσή του στο επίσημο Δελτίο της Εκκλησίας της Ελλά¬ 
δος «ΕΚΚΆΗΣΙΑ» και στην Εφημερίδα της Κυβερνήσεως. 

Άρθρο 19 

Από τις διατάξεις του παρόντος Κανονισμού προκαλεί- 


ται δαπάνη σε βάρος του προϋπολογισμού του Νομικού 
Προσώπου της Ιεράς Μητροπόλεως Χαλκίδος, το ύψος 
της οποίας δεν δύναται να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 2003 
Ο Πρόεδρος 

ί Ο Αθηνών ΧΡΙΣΤΟΔΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στη 19/455/18.3.2003 απόφαση του Νομάρχη Χαλκιδι¬ 
κής σχετικά με οριστική παραχώρηση Μεταλλείου στο 
Νομό Χαλκιδικής που δημοσιεύθηκε στο ΦΕΚ 433/τ. 
Β'/14.4.2003 γίνεται η εξής διόρθωση στην παρ. 6. 

Αντί του εσφαλμένου «Μ = 0°15'» 
τίθεται το ορθό «Μ = -0°15'». 

(Από τη Ν.Α. Χαλκιδικής) 

Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ουτο, προσαυξανόμενη κατά 0,20 ουίΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουτο ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοτη και μέχρι 100 σελίδες σε 5 ουτο προσαυξανόμενη 
κατά 1 βυτο ανά 50 σελίδες. 

Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

Τα παραπάνω οά-Γοπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ίεχ :210-9472556 ϊπΙθγπθΙ : ΗΗρ://νννννν.Θί.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθίτιβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 ουτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































